ตอนนี้อายุ14แล้วค่ะเดือนสิงหานี้อายุ15แต่ยังไม่เคยมีประจำเดือนแต่วันนี้มันผิดปกติตรงที่ว่าวันนี้พอเข้าห้องน้ำไปปัสสวะตอนที่จะกดชักโครกดันไปเห็นมันมีเลือดแบบเล็กๆกระปริบกะปรอยเห็นเป็นเส้นๆก็เลยลองเอาผ้ามาเช็ดดูแล้วมันก็ติดเป็นเลือดมานิดหน่อยพร้อมกับน้ำใสๆขุ่นๆมีกลิ่นนิดๆแต่ไม่เเรงค่ะ เป็นอะไรรึเปล่าคะ อันตรายมั้ยพึ่งเป็นวันนี้ค่ะและตอนที่เลือดออกมาก็ไม่ได้มีอาการอะไรค่ะ
สวัสดีค่ะ การมีเลือดออกทางช่องคลอดดังกล่าวมานั้น อาจจะเป็น เลือดประจำเดือนที่เริ่มมาได้แล้วในวัยนี้ สาเหตุอื่นๆเช่นเป็นเลือดออกผิดปกติทางช่องคลอด เช่นมีแผลที่ช่องคลอดหรือปากมดลูก การติดเชื้อของช่องคลอด การมีเนื้องอกในช่องคลอดหรือปากมดลูก เป็นต้นจากที่กล่าวมา นึกถึงเรื่องเลือดประจำเดือนได้มาก ซึ่งในคนที่เพิ่งเริ่มมีประจำเดือนครั้งแรก อาจจะยังมีเลือดออกมาน้อยประมาณ 2-3 วัน มาไม่สม่ำเสมอ ไม่เป็นไปตามรอบเดือนปกติได้ ซึ่งจะค่อยๆดีขึ้นได้เองเมื่อร่างกายปรับตัวได้แล้ว ส่วนใหญ่จะใช้เวลาไม่เกิน 1 ปี ให้สังเกตอาการค่ะ ว่าเลือดที่ออกไม่ได้ออกมากเกิน 7 วัน หรือออกกระปริดกระปรอยระหว่างรอบเดือนตลอดเวลา หากเป็นเช่นนั้น ควรไปพบแพทย์เพื่อตรวจเพิ่มเติม